
ELŐTERJESZTÉS
(a Képviselő-testület 2014. december 3-i ülésére)


TÁRGY: 	A PETŐFI SÁNDOR VÁROSI KÖNYVTÁR IGAZGATÓ (MAGASABB VEZETŐ) BEOSZTÁS ELLÁTÁSÁRA PÁLYÁZAT KIÍRÁSA 


A Petőfi Sándor Városi Könyvtár igazgatójának magasabb vezetői megbízása 2015. január 31. napjával lejár. 
A közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési, és a közgyűjteményi területen foglalkozatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet (a továbbiakban: 150/1992. (XI. 20.) Korm. rendelet) 3. számú melléklet 3.1.12. pontja értelmében városi könyvtár igazgatója magasabb vezető beosztásnak minősül. A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (1) bekezdése szerint a magasabb vezető beosztás ellátására szóló megbízásra pályázatot kell kiírni.
A pályázatban meg kell jelölni, hogy a magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető. A Kjt. 20/B. § (3) bekezdése szerint, ha e törvény alapján magasabb vezető, illetve vezető beosztás ellátásához pályázatot kell kiírni, a pályázatban meg kell jelölni a közalkalmazott által betöltendő munkakört is. 

Könyvtárban magasabb vezető beosztás ellátásával csak olyan közalkalmazott bízható meg a 150/1992. (XI.20.) Korm.rendelet 6/B. § (1) bekezdése szerint, aki:
a)   rendelkezik
   aa)   szakirányú egyetemi végzettséggel és szakképzettséggel, vagy
   ab) nem szakirányú egyetemi végzettséggel és felsőfokú szakirányú munkaköri   
           szakvizsgával,  vagy
   ac)   főiskolai könyvtárosi képzettséggel
   c)   a felsőfokú szakirányú végzettségének és szakképzettségének vagy az ab) alpontban    
            megnevezett szakvizsgájának és egyben az intézmény alaptevékenységének megfelelő  
           jogviszonyban legalább öt éves szakmai gyakorlatot szerzett, és 
   d)    kiemelkedő szakmai  vagy szakirányú tudományos tevékenységet végez.

150/1992. (XI.20.) Korm.rendelet 6/G. § (1) és (3) bekezdése értelmében közművelődési intézmény, múzeum vagy könyvtár vezetésével megbízott magasabb vezetőnek – a (3) bekezdésben foglalt kivétellel – a megbízását követő két éven belül a kultúráért felelős miniszter (a továbbiakban: miniszter) által a kulturális szakemberek szervezett képzési rendszeréről, követelményeiről és a képzés finanszírozásáról szóló rendelet szerint akkreditált, államháztartási és vezetési ismereteket nyújtó tanfolyamot kell elvégeznie, és az azt igazoló okiratot be kell mutatnia a munkáltatónak. Igazolás hiányában a vezetői megbízást vissza kell vonni.
A magasabb vezető mentesül a tanfolyam elvégzésének kötelezettsége alól, ha jogász vagy közgazdász szakképzettséggel rendelkezik, vagy az (1)-(2) bekezdés szerinti tanfolyamot a vezetői megbízását megelőzően elvégezte, és azt okirattal igazolja.

A Kjt. 20/A. § (4) bekezdése alapján a pályázati felhívást a kormányzati személyügyi igazgatási feladatokat ellátó szerv internetes oldalán és a helyben szokásos módon, valamint a 150/1992. (XI.20.) Korm.rendelet 2/B. §-a szerint a Magyar Közlöny mellékleteként megjelenő Hivatalos Értesítőben is közzé kell tenni.

A Kjt. 20/A. § (3) bekezdése előírja, hogy a pályázati felhívásban meg kell jelölni: 
a) a munkáltató és a betöltendő munkakör, vezetői beosztás megnevezését,
b) a munkakörbe tartozó, illetve a vezetői beosztással járó lényeges feladatokat,
c) a pályázat elnyerésének valamennyi feltételét,
d) a pályázat részeként benyújtandó iratokat, igazolásokat, továbbá
e) a pályázat benyújtásának feltételeit és elbírálásának határidejét.

A 150/1992. (XI.20.) Korm.rendelet 2/B §-a és a 7. § (5) bekezdése értelmében a pályázati felhívásnak tartalmaznia kell: a vezetői megbízás feltételeit és a kapcsolódó juttatásokat, a megbízás kezdő időpontját, a pályázat benyújtásának helyét és határidejét, ami 30 napnál rövidebb nem lehet, valamint tartalmaznia kell az állás betöltésének várható időpontját is.
A 150/1992. (XI.20.) Korm.rendelet 7. § (10) bekezdésében foglaltak szerint a pályázatokat a benyújtási határidőt követően 30 napon belül kell elbírálni. Amennyiben a pályázat eredménytelen, a pályázatot 90 napon belül meg kell ismételni.
A Kjt. 20/A. § (6) bekezdése szerint a jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója, illetve a 150/1992. (XI.20.) Korm.rendelet 7. § (6) bekezdése értelmében a bizottság tagjai között kell lennie egy országos szakmai szervezet képviselőjének is. 

A fenti rendelkezéseknek megfelelően javaslom a szakértői bizottság tagjai közé Kiskőrös Város Jegyzője vagy képviselője és az országos szakmai szervezet képviselője mellett Szedmák Tamás, a Művelődési, Közoktatási és Sport Bizottság elnöke megválasztását. Szedmák Tamás képviselő elfogadta a felkérést és hozzájárult a nyilvános ülésen történő megválasztásához.
A magasabb vezetői megbízás, valamint a vezetői megbízás jogszabályban megjelölt, legfeljebb 5 évig terjedő határozott időre szól. Ennek megfelelően javaslom, hogy az igazgatói magasabb vezető beosztás ellátására szóló megbízást 5 év határozott időre adja a Képviselő-testület, így a Petőfi Sándor Városi Könyvtár igazgatói megbízása 2015. február 1. napjától 2020. január 31. napjáig szól.
A szükséges időkeret biztosítása érdekében a pályázati felhívást legkésőbb 2014. december 5. napjáig közzé kell tenni. 

A pályázati kiírást a határozat-tervezet melléklete tartalmazza.

A fentiek alapján javaslom, hogy a képviselő-testület a határozat-tervezetben foglaltak szerint döntsön.


Kiskőrös, 2014. november 20.

Domonyi László sk.
      	   		    polgármester 



HATÁROZAT-TERVEZET

1. Kiskőrös Város Képviselő-testülete a határozat melléklete szerinti tartalommal a Petőfi Sándor Városi Könyvtár igazgató (magasabb vezető) beosztás ellátására pályázatot ír ki.

2. A Képviselő-testület a pályázók meghallgatására és a pályázatok véleményezésére háromtagú szakértői bizottságot hoz létre, amelynek elnöke Szedmák Tamás képviselő, tagjai Kiskőrös Város Jegyzője vagy képviselője és egy országos szakmai szervezet képviselője.

